-Գուցե դա օրինաչափ է, գուցե դասական երաժշտությունը փոքր լսարան ունի մեր երկրում, ի տարբերություն փոփ արվեստի։ Ես կարծում եմ՝ պետք է վերականգնել բարձր երաժշտությունը քարոզելու խորհրդային ավանդույթը, երբ դպրոցահասակ երեխաներին, իբրև պարտադիր պայման, որոշակի հաճախականությամբ տանում էին դասական երաժշտության համերգի։ Ականջը լսելով է վարժվում, հոգու դռները պիտի թակես, որպեսզի դրանք բացվեն քո առաջ։